**บทที่ 1**

**บทนำ**

**1.1 ความเป็นมาและความสำคัญของปัญหา**

ดนตรีนับว่าเป็นวิชาที่มีความสำคัญในการช่วยสนับสนุนการทำงานเป็นหมู่คณะ ช่วยเสริมสร้างบุคลิกภาพ อีกทั้งยังช่วยเสริมคุณธรรม จริยธรรม และสริมสร้างสุขภาพร่างกายและจิตใจ นอกจากนี้ยังช่วยเสริมให้การเรียนการสอนวิชาอื่นๆ น่าสนใจมากยิ่งขึ้น ซึ่งในปัจจุบันวิชาดนตรีได้รับการยอมรับว่าเป็นวิชาที่มีเนื้อหาสาระเป็นของตนเองและที่สำคัญวิชาดนตรีทำให้คนในสังคมมีรสนิยมทางการฟังเพลงดีขึ้น

นอกจากความสำคัญดังกล่าวยังได้มีการค้นพบว่า การเล่นดนตรีนั้นไม่ได้ใช้สมองซีกขวาเพียงซีกเดียวดังที่เข้าใจกันมาในอดีต แต่ต้องใช้สมองทั้งสองซีกไปพร้อมๆ กัน โดยใช้สมองซีกขวาทางด้านอารมณ์ สุนทรียและความสามารถทางดนตรี ประสานกับการใช้สมองซีกซ้ายในการอ่านโน้ตเพลง ดังนั้นขณะที่เด็กเล่นดนตรีอย่างมีความสุขละมีอารมณ์ไปกับเพลง สมองทั้งสองซีกจะเกิดการแลกเปลี่ยนข้อมูลซึ่งกันและกัน ทำให้สมองทำงานอย่างมีประสิทธิภาพ (นันทิยา ตันศรีเจริญ. 2545 : 26) การเล่นดนตรีไม่เพียงแต่จะทำให้การปฏิบัติงานดีขึ้นเท่านั้น แต่ขนาดของสมองส่วนที่ทำงานด้านเสียงยังใหญ่ขึ้นด้วย และการเล่นดนตรีตั้งแต่อายุยังน้อยจะทำให้สมองมีการพัฒนาเพิ่มมากขึ้น (นงเยาว์ แข่งเพ็ญแข และพัชรา ประวาลทิพย์ 2545:57) ดังนั้นดรงเรียนประถมหลายแห่งทั่วโลกโดยเฉพาะประเทศเยอรมนีได้กำหนดให้นักเรียนสีไวโอลีน เป่าขลุ่ย หรือเล่นดนตรีอื่นๆ อย่างน้อย 1 ชนิด 10-15 นาที ก่อนเริ่มเรียนวิชาแรก เป็นประจำทุกวัน และกำหนดให้นักเรียนทุกคนเลือกเรียนเครื่องดนตรีคนละอย่างน้อย 1 ชนิด เพราะเชื่อว่าการให้นักเรียน เรียนดนตรีอย่างสม่ำเสมอจะช่วยพัฒนาอารมณ์ จิตใจและสติปัญญาของนักเรียนได้ (นันทิยา ตันศรีเจริญ. 2545: 26)

จากเหตุผลและความจำเป็นดังกล่าว ผู้วิจัยได้ทำการสอนวิชาดนตรี ในระดับชั้น ป.1- ป.6 แต่ในระดับชั้น ป. 5 ผู้วิจัยได้สอนวิชาดนตรี แล้วพบปัญหาว่า นักเรียนไม่มีพื้นฐานและไม่ชอบเรียนวิชาดนตรี ดังนั้นผู้วิจัยจึงได้หาวิธีการที่จะทำให้นักเรียนได้มีความรู้พื้นฐานและการเรียนดนตรีอย่างมีความสุข โดยผู้วิจัยได้ทำการวิจัยในชั้นเรียนเรื่องการสร้างแรงจูงใจในการจัดการเรียนกาสอนเพื่อปรับทัศนคติที่มีต่อวิชาดนตรีของนักเรียนชั้นประถมศึกษาปีที่ 5

**โรงเรียนสาธิตมหาวิทยาลัยราชภัฎสวนสุนันทา(ฝ่ายประถม)**

**วัตถุประสงค์ของการวิจัย**

1. เพื่อประเมินผลสัมฤทธิ์ทางการเรียนวิชาดนตรี ของนักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา ก่อนและหลังการจัดการเรียนรู้

2. เพื่อศึกษาความพึงพอใจของนักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา

**1.3. ขอบเขตของการศึกษา**

1.3.1. **ประชากร**

1.3.1.1 ประชากร เป็นนักเรียนชั้นประถมศึกษาปีที่ 5 โรงเรียนสาธิต มหาวิทยาลัยราชภัฏสวนสุนันทา (ฝ่ายประถม) ปีการศึกษา 2564

1.3.1.2 กลุ่มตัวอย่าง เป็นนักเรียนชั้นประถมศึกษาปีที่ 5 โรงเรียนสาธิต มหาวิทยาลัยราชภัฏสวนสุนันทา ( ฝ่ายประถม) ปีการศึกษา 2564 จำนวน 30 คน

1.3.1.2 ระยะเวลาที่ใช้ในการทดลอง

ระยะเวลาที่ใช้ในการทดลอง ในภาคเรียนที่ 2 ปีการศึกษา 2564 โดยใช้แบบฝึกทักษะการเป่าขลุ่ยเพียงออ

1.3.2**. ตัวแปรที่ศึกษา**

1.3.2.1. ตัวแปรต้น ได้แก่แบบประเมินผลสัมฤทธิ์ทางการเรียนวิชาดนตรี

1.3.2.2. ตัวแปรตาม ได้แก่

- ความพึงพอใจ (เจตคติ) ของนักเรียนที่มีต่อการเรียนวิชาดนตรี

**1.4. นิยามศัพท์**

1**.**4.1. นักเรียน หมายถึง นักเรียนชั้นประถมศึกษาปีที่ 5 โรงเรียนสาธิต มหาวิทยาลัยราชภัฏสวนสุนันทา ภาคเรียนที่ 2 ปีการศึกษา 2564 จำนวน 30 คน

1.4.2. ผลสัมฤทธิ์ทางการเรียน หมายถึง คะแนนที่ได้จากนักเรียนทำแบบทดสอบวัดผลสัมฤทธิ์กลุ่มทดลองสาระการเรียนรู้ดนตรีชั้นประถมศึกษาปีที่ 5

1.4.3. แบบสอบถามวัดความพึงพอใจของนักเรียนต่อหมายถึง แบบสอบถามวัดความคิดเห็นหรือความรู้สึกเอนเอียงด้านจิตใจของนักเรียนการสร้างแรงจูงใจในการจัดการเรียนการสอนเพื่อปรับทัศนคติที่มีต่อ วิชาดนตรี ของนักเรียนชั้นประถมศึกษาปีที่ 5 โรงเรียนสาธมหาวิทยาลัยราชภัฎสวนสุนันทา(ฝ่ายประถม) ที่ผู้วิจัยสร้างขึ้นและนำไปหาคุณภาพแล้ว จำนวน 20 ข้อ

**1.5. สมมติฐาน**

1.5.1 การเรียนการสอนโดยใช้แบบฝึกทักษะการเป่าขลุ่ยเพียงออ กลุ่มสาระการเรียนรู้ดนตรี ชั้นประถมศึกษาปีที่5 ผู้เรียนมีประสิทธิภาพ 80/80

1.5.2 ค่าเฉลี่ยของผลต่างระหว่างคะแนนจากการทดสอบก่อนใช้และหลังใช้แบบฝึกทักษะการเป่าขลุ่ยเพียงออเพื่อพัฒนาการเรียนการสอนให้สูงกว่าร้อยละ 50 ของคะแนนเฉลี่ยจากการทดสอบก่อนใช้แบบฝึกทักษะการเป่าขลุ่ยเพียงออ

1.5.3 นักเรียนชั้นประถมศึกษาปีที่ 5 มีความพึงพอใจที่ดีต่อแบบฝึกทักษะการเป่าขลุ่ยเพียงออ

**1.6. ประโยชน์ที่คาดว่าจะได้รับ**

1.6.1ได้แบบฝึกทักษะการเป่าขลุ่ยเพียงออ กลุ่มสาระการเรียนรู้ดนตรี ชั้นประถมศึกษาปีที่ 4 สำหรับนำมาใช้ในการจัดกิจกรรมการเรียนการสอนเพื่อพัฒนาผู้เรียนให้บรรลุองค์ความรู้ได้เหมาะสมตามวัยและช่วงชั้น

1.6.2 เป็นแนวทางสำหรับครูผู้สอนในการสร้างแบบฝึกทักษะการเป่าขลุ่ยเพียงออให้เป็นนวัตกรรมทางเลือกหนึ่ง เพื่อนำไปใช้ในการพัฒนากระบวนการเรียนรู้และผลสัมฤทธิ์ทางการเรียนของนักเรียน

**บทที่ 2**

**เอกสารและงานวิจัยที่เกี่ยวข้อง**

ในกระบวนการเรียนการสอน สื่อที่ส่งผลให้เกิดการเรียนรู้ได้อย่างกว้างขวางนั้นแบบฝึกหัดถือได้ว่าเป็นสื่อที่สำคัญและ เป็นเครื่องมือที่ทำให้ผู้เรียนมีการพัฒนาความคิด ฉลาดรอบรู้ส่งเสริมให้ผู้เรียนได้รับความรู้ความเข้าใจในเรื่องต่างๆได้ดี เกิดพัฒนาการด้านสติปัญญา ภาษา นิสัยและเจตคติทางสังคม การเรียนการสอนกลุ่มสาระดนตรี ผู้วิจัยจึงทำการศึกษาผลการใช้แบบฝึกทักษะการเป่าขลุ่ยเพียงออที่มีต่อผลสัมฤทธิ์ทางการเรียนวิชาดนตรี ของนักเรียนชั้นประถมศึกษาปีที่ 5 โรงเรียนสาธิต มหาวิทยาลัยราชภัฎสวนสุนันทา(ฝ่ายประถม)กลุ่มสาระการเรียนรู้ดนตรี ของนักเรียนประถมศึกษาปีที่ 5 เพื่อให้การศึกษาค้นคว้าบรรลุตามวัตถุประสงค์ ผู้วิจัยได้ศึกษาเอกสารและงานวิจัยที่เกี่ยวข้องดังนี้

2.1 หลักสูตรการศึกษาขั้นพื้นฐาน พุทธศักราช 2551 กลุ่มสาระการเรียนศิลปะ

2.2 แนวการจัดการเรียนการสอน กลุ่มสาระการเรียนรู้ดนตรี

2.3 แบบฝึกทักษะ

2.4 งานวิจัยที่เกี่ยวข้อง

**2.1 หลักสูตรการศึกษาขั้นพื้นฐาน พุทธศักราช 2551 กลุ่มสาระการเรียนรู้ ศิลปะ**

**1. ความสำคัญ**

กลุ่มสาระการเรียนรู้ศิลปะเป็นกลุ่มสาระการเรียนรู้ที่มุ่งเน้นการส่งเสริมให้มีความคิดริเริ่มสร้างสรรค์ มีจินตนาการทางศิลปะ ชื่นชมความงาม สุนทรียภาพ ความมีคุณค่า ซึ่งมีผลต่อคุณภาพ ชีวิตมนุษย์ ดังนั้น กิจกรรมศิลปะสามารถนำไปใช้ในการพัฒนาผู้เรียนโดยตรงทั้งทางด้าน ร่างกาย จิตใจ อารมณ์ สังคม และสติปัญญาตลอดจนนำไปสู่การพัฒนาสิ่งแวดล้อมส่งเสริมให้ผู้เรียนมีความเชื่อมั่น ในตนเอง และแสดงออกในเชิงสร้างสรรค์ พัฒนากระบวนการรับรู้ทางศิลปะ การเห็นภาพรวม การสังเกตรายละเอียด สามารถค้นพบศักยภาพของตนเอง อันเป็นพื้นฐานในการศึกษาต่อ หรือประกอบอาชีพได้ ด้วยการมีความรับผิดชอบ มีระเบียบวินัย สามารถทำงานร่วมกับผู้อื่นได้อย่างมีความสุข

**2. วิสัยทัศน์**

กลุ่มสาระการเรียนรู้ทัศนศิลป์ (ศิลปะ) เสริมสร้างให้ชีวิตมนุษย์เปลี่ยนแปลงไปในทางที่ดีขึ้นช่วยให้มีจิตใจงดงามมีสมาธิ สุขภาพกาย สุขภาพจิต มีความสมดุล อันเป็นรากฐานการพัฒนาชีวิต ที่สมบูรณ์เป็นการยกระดับคุณภาพชีวิตของมนุษยชาติโดยส่วนตน และส่งผลการยกระดับคุณภาพชีวิตของสังคมโดยรวม

**3. คุณภาพผู้เรียน**

เมื่อจบการศึกษาขั้นพื้นฐานในกลุ่มสาระการเรียนรู้ศิลปะแล้ว ผู้เรียนจะมีจิตใจงดงาม มีสุนทรียภาพ รักสวยรักงาม ความเป็นระเบียบ รับรู้อย่างพินิจพิเคราะห์ เห็นคุณค่าความสำคัญของศิลปะ ธรรมชาติ สิ่งแวดล้อม ตลอดจนศิลปะและวัฒนธรรมอันเป็นมรดกทางภูมิปัญญาของคนในชาติ สามารถค้นพบศักยภาพความสนใจของตนเอง อันเป็นพื้นฐานในการศึกษาต่อหรือประกอบอาชีพทางศิลปะ มีจินตนาการ ความคิดสร้างสรรค์ มีสมาธิในการทำงาน มีระเบียบวินัย ความรับผิดชอบ สามารถทำงานร่วมกับผู้อื่นได้อย่างมีความสุขเมื่อผู้เรียนจบการศึกษาในช่วงชั้นที่ 2 (ประถมศึกษาปีที่ 4-6) ผู้เรียนจะมีคุณภาพดังนี้

1. สร้างและนำเสนอผลงานศิลปะจากจินตนาการ ความคิดสร้างสรรค์ การสังเกตทางศิลปะ ได้แก่ ทัศนธาตุ องค์ประกอบดนตรี องค์ประกอบนาฏศิลป์ ทักษะในการใช้เทคนิคให้เกิดผลตามความต้องการของตนเอง และอธิบายให้ผู้อื่นรับรู้โดยใช้ศัพท์เบื้องต้นทางศิลปะได้

2. รับรู้ทางศิลปะ ได้แก่ ทัศนธาตุ องค์ประกอบดนตรี องค์ประกอบนาฏศิลป์ ซึ่งสามารถช่วยวิเคราะห์งานศิลปะ และอธิบายให้ผู้อื่นเข้าใจในความสวยงามและความไพเราะของศิลปะได้

3. ระบุงานศิลปะที่เกี่ยวข้องกับวัฒนธรรมในท้องถิ่นได้ อธิบายให้ผู้อื่นเข้าใจประวัติศาสตร์หรือเหตุการณ์ปัจจุบันมีผลหรือได้รับอิทธิพลจากงานศิลปะได้

4. นำความรู้ศิลปะสาขาต่าง ๆ ไปประยุกต์ใช้ในชีวิตประจำวันและการเรียนรู้กลุ่มสาระอื่น ๆ

5. สนใจสร้างงานศิลปะ มีความสุขกับการทำงาน มั่นใจในการแสดงออก ยอมรับความสามารถของผู้อื่น

6. ตระหนัก ชื่นชมในคุณค่าของศิลปะ ธรรมชาติ สิ่งแวดล้อม มรดกทางวัฒนธรรม ภูมิปัญญาท้องถิ่น ภูมิปัญญาไทยและสากล

**4. สาระ**

สาระที่ 1 ทัศนศิลป์

สาระที่ 2 ดนตรี

สาระที่ 3 นาฏศิลป์

**5. สาระการเรียนรู้และองค์ความรู้**

1. ความรู้ ขอบข่าย สัญลักษณ์ แนวคิดทางศิลปะ

2. การสร้างสรรค์ และการแสดงออก

3. การวิเคราะห์ วิจารณ์งานศิลปะ และสุนทรียภาพ

4. การประยุกต์ใช้ความรู้ทางศิลปะ

5. ศิลปะกับวัฒนธรรม ประวัติศาสตร์ไทยและสากล ธรรมชาติและสิ่งแวดล้อม

**6. สาระที่ 2 ดนตรี**

มาตรฐาน ศ 2.1 เข้าใจและแสดงออกทางดนตรีอย่างสร้างสรรค์ วิเคราะห์ วิพากษ์วิจารณ์คุณค่าดนตรีถ่ายทอดความรู้สึก ความคิดต่อดนตรีอย่างอิสระ ชื่นชมและประยุกต์ใช้ในชีวิตประจำวัน

มาตรฐาน ศ 2.2เข้าใจความสัมพันธ์ระหว่างดนตรี ประวัติศาสตร์ และวัฒนธรรม เห็นคุณค่าของดนตรีที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทยและสากล

สรุปได้ว่า กลุ่มสาระการเรียนรู้ทัศนศิลป์ (ดนตรี) มุ่งเน้นการส่งเสริมให้ผู้เรียนมีความคิดริเริ่มสร้างสรรค์ มีจินตนาการ ชื่นชมความงาม สุนทรียภาพ ความมีคุณค่า สามารถนำไปพัฒนาตนเองทั้งยังส่งเสริมให้ผู้เรียนมีความเชื่อมั่น เปิดโอกาสแสดงออกในเชิงสร้างสรรค์อย่างอิสระและเห็นคุณค่าของศิลปวัฒนธรรมไทยและสากล สามารถทำงานร่วมกับผู้อื่นได้อย่างมีความสุข การให้ความรู้ในเรื่ององค์ประกอบศิลป์จึงมีความจำเป็นที่จะนำไปเป็นพื้นฐานที่สำคัญในการสร้างสรรค์ตามจินตนาการ

**2.2 แนวการจัดการเรียนการสอน กลุ่มสาระการเรียนรู้ทัศนศิลป์ (ดนตรี) เรื่อง องค์ประกอบศิลป์**

**1. หลักการสอนทั่วไป**

สุจินต์ วิศวธีรานนท์ (2536: 97-98) กล่าวถึง รูปแบบการสอนโดยทั่วไป ประกอบด้วย ขั้นตอนที่สำคัญ 5 ขั้น คือ

1. การกำหนดวัตถุประสงค์การเรียนการสอน

2. การวิเคราะห์พฤติกรรมผู้เรียนก่อนเรียน

3. การวางแผนและจัดกิจกรรมการเรียนการสอน

4. การประเมินผลการเรียน

5. การปรับปรุงการเรียนการสอน

เกษม สุดหอม (2518: 99) กล่าวถึง หลักการสอนทั่วไปว่า ควรดำเนินการดังนี้

1. สอนสิ่งที่รู้ไปหาสิ่งที่ไม่รู้

2. สอนจากสิ่งที่ง่ายไปหาสิ่งที่ยาก

3. สอนจากสิ่งที่มีตัวตนไปหาสิ่งที่ไม่มีตัวตน

4. สอนจากสิ่งที่พบเห็นไปหาเหตุผล

5. สอนจากสิ่งที่ง่ายไปหาสิ่งที่สลับซับซ้อน

6. สอนให้เป็นไปตามธรรมชาติของเด็ก

7. สอนให้ผ่านประสาทสัมผัสทั้งห้า

8. สอนให้สนุกน่าสนใจ

9. สอนโดยครูบอกให้น้อยที่สุด

10. สอนให้นักเรียน เรียนโดยการกระทำ

สรุปได้ว่า หลักการสอนทั่วไปประกอบด้วย การวิเคราะห์เนื้อหา วัตถุประสงค์ กิจกรรมการเรียนการสอนนักเรียน การวางแผนในการจัดกิจกรรมการเรียนการสอน รวมทั้งการวัดผลและการประเมินผล เพื่อให้นักเรียนเกิดการเรียนรู้ตามวัตถุประสงค์

**2.3 แบบฝึกทักษะ**

แบบฝึกทักษะเป็นสื่อการเรียนประเภทหนึ่ง สำหรับให้นักเรียนฝึกปฏิบัติเพื่อให้เกิดความรู้ความเข้าใจและทักษะเพิ่มขึ้น ได้มีผู้ให้ความหมายของแบบฝึกทักษะไว้ดังนี้

พจนานุกรมฉบับราชบัณฑิตยสถาน พ.ศ. 2542 (2546 : 517-641) ได้ให้ความหมายของแบบฝึกทักษะไว้ดังนี้แบบฝึก หมายถึง แบบตัวอย่างปัญหาหรือคำสั่งที่ตั้งขึ้นเพื่อให้นักเรียนฝึกตอบ

ทักษะ หมายถึง ความชำนาญจากความหมายข้างต้น สรุปได้ว่าแบบฝึกทักษะ หมายถึง ตัวอย่างบทเรียนที่ตั้งขึ้นเพิ่มเติมเพื่อให้นักเรียนฝึกตอบ เพิ่มความเข้าใจและมีความชำนาญในเรื่องนั้น ๆ ดียิ่งขึ้น

สรุปได้ว่า แบบฝึกทักษะหมายถึงเอกสารสื่อการเรียนการสอน แบบฝึกหัดหรือ

ชุดฝึกที่ครูจัดให้นักเรียนได้ฝึกตอบและเสริมทักษะ หลังจากที่ได้เรียนรู้เรื่องนั้น ๆ มาแล้ว

เพื่อจะได้มีความรู้ความสามารถจนเกิดความชำนาญสูงขึ้น

**ประโยชน์ของแบบฝึกทักษะ**

แบบฝึกทักษะมีประโยชน์ต่อครูและนักเรียนดังจะเห็นได้จาก มีนักวิชาการหลายท่านได้กล่าวถึงประโยชน์ของแบบฝึกทักษะไว้ดังนี้

วรวุฒิ โพธิ์ศรี (2543: 31) ได้กล่าวสรุปถึงประโยชน์ของแบบฝึกทักษะไว้ดังนี้เป็นสิ่งที่ช่วยลดภาระการสอนของครู เป็นเครื่องมือการเรียนรู้ นักเรียนจะได้รับประสบการณ์ตรงจากการลงมือปฏิบัติด้วยตนเอง ได้ฝึกทักษะอย่างเต็มความสามารถของแต่ละบุคคล และสามารถค้นหาข้อบกพร่องของแต่ละคนได้เอง ซึ่งจะทำให้นักเรียนมีความเข้าใจในบทเรียนมากขึ้น

สำนักงานคณะกรรมการการประถมศึกษาแห่งชาติ (2545 : 18) ได้กล่าวถึงแบบฝึกเป็นสื่อการเรียนที่อำนวยประโยชน์ต่อการเรียนภาษาไทย โดยเป็นส่วนเพิ่มเติมหรือเสริมหนังสือเรียน ช่วยเสริมทักษะการใช้ภาษาให้ดีขึ้น แต่จะต้องอาศัยการส่งเสริมและความเอาใจใส่จากครูผู้สอน ช่วยในเรื่องความแตกต่างระหว่างบุคคล เพราะการที่ให้นักเรียนทำแบบฝึกหัดที่เหมาะสมกับความสามารถของเขา จะช่วยให้นักเรียนประสบความสำเร็จแบบฝึกช่วยเสริมทักษะทางภาษาดีขึ้นและคงทน การให้นักเรียนทำแบบฝึก ช่วยให้ครูมองเห็นจุดเด่นหรือจุดบกพร่องของนักเรียนได้ชัดเจน ซึ่งจะช่วยให้ครูดำเนินการปรับปรุงแก้ไขปัญหานั้น ๆ ได้ทันท่วงที และแบบฝึกที่จัดพิมพ์ไว้เรียบร้อยแล้ว จะช่วยให้ครูประหยัด

เวลาและแรงงานในการเตรียมการสร้างแบบฝึก นักเรียนไม่ต้องเสียเวลาในการคัดลอกแบบฝึกทำให้มีเวลาได้ฝึกฝนมากขึ้น

สรุปได้ว่า แบบฝึกทักษะมีประโยชน์ต่อนักเรียนและครู ประโยชน์ที่นักเรียนได้รับได้แก่ นักเรียนจะได้รับประสบการณ์ตรงจากการลงมือปฏิบัติด้วยตนเอง ได้ฝึกทักษะอย่างเต็มความสามารถของแต่ละบุคคล ทบทวนความรู้ความเข้าใจในเรื่องที่เรียนไปแล้ว และสามารถค้นหาข้อบกพร่องของแต่ละคนได้เอง ซึ่งจะทำให้นักเรียนมีความเข้าใจในบทเรียนมากขึ้นประโยชน์ต่อครู คือ ช่วยลดภาระของครู ประหยัดเวลา แรงงานและค่าใช้จ่าย ช่วยให้ครูพบจุดเด่นจุดบกพร่องเฉพาะด้านของนักเรียนแต่ละคน เพื่อครูจะได้นำไปปรับปรุงแก้ไขต่อไป

**หลักการสร้างแบบฝึกทักษะ**

แบบฝึกทักษะ เป็นสื่อการเรียนประเภทหนึ่งสำหรับให้นักเรียนฝึกปฏิบัติเพื่อให้เกิดความรู้ ความเข้าใจ และทักษะเพิ่มขึ้นระหว่างและหลังจากจัดกิจกรรมการเรียนการสอนเรื่องนั้น ๆ แบบฝึกที่ดีครูควรเป็นผู้สร้างขึ้น เพราะครูเป็นผู้กำหนดจุดมุ่งหมายการจัดกิจกรรม ตลอดจนการวัดและประเมินผล

การจัดทำแบบฝึกให้มีประสิทธิภาพ จะต้องคำนึงถึงลักษณะของแบบฝึกที่ดีและปัจจัยที่เกี่ยวข้องหลายประการ มีผู้กล่าวถึงหลักในการสร้างแบบฝึกไว้ดังนี้

วัชรี สุวรรณพินธุ์ (2537 : 13) ได้กล่าวถึงหลักเกณฑ์ในการสร้างแบบฝึกทักษะ

ไว้ดังนี้

1. เป็นแบบฝึกหัดแบบฟัง พูด คือฝึกการฟังโดยให้รับฟังการออกเสียงที่ถูกต้องของคำฝึกวิเคราะห์เสียงของคำที่นักเรียนออกเสียงอย่างเคยชิน ฝึกให้สามารถแยกความแตกต่างระหว่างเสียงที่ถูกต้องกับเสียงที่ผิดได้ และฝึกออกเสียงอย่างถูกต้อง

2. เป็นแบบฝึกทักษะที่เหมาะกับวัยของผู้เรียน คือเป็นแบบฝึกสั้น ๆ ง่าย ๆแบบฝึกหนึ่ง ๆ จะฝึกเฉพาะเรื่องใดเรื่องหนึ่งเพียงเรื่องเดียว และใช้เวลาในการฝึกครั้งละประมาณ 45-50 นาที

3. เป็นแบบฝึกทักษะที่สอดคล้องกับความสามารถและความแตกต่างระหว่างบุคคล ดังนั้นแบบฝึกทักษะที่สร้างขึ้น จึงมุ่งฝึกทักษะนักเรียนเป็นกลุ่มเล็ก โดยจัดกลุ่มตามลักษณะการออกเสียงไม่ชัดเจนของนักเรียน และเน้นการฝึกทักษะเป็นรายบุคคล

4. เป็นแบบฝึกทักษะที่เร้าความสนใจของนักเรียน จูงใจให้นักเรียนอยากฝึกโดยใช้ภาพประกอบการฝึก และเรียงลำดับจากง่ายไปหายาก ด้วยการเริ่มออกเสียงตั้งแต่ระดับพยางค์คำเดียว คำคู่ กลุ่มคำ ประโยค ข้อความ ตามลำดับ

5. เป็นแบบฝึกทักษะที่มุ่งเสริมสร้างบรรยากาศที่สนุกสนานและกระตือรือร้นในการฝึกให้แก่นักเรียน ดังนั้นแบบฝึกทักษะจึงใช้สื่อการเรียนการสอนหลาย ๆ ชนิดมาประกอบ เช่น ฝึกทักษะด้วยการใช้บัตรคำ บัตรภาพ แถบประโยค แถบบันทึกเสียงเอกสารประกอบการฝึก บทเพลง บทสนทนา เกมต่าง ๆ

วิวัฒน์ ประสานสุข (2541 : 15) ได้กล่าวถึงหลักการสร้างแบบฝึกทักษะไว้ดังนี้

ควรคำนึงถึงหลักจิตวิทยาและความสนใจของเด็กในแต่ละช่วง เช่นช่วงอายุ 9-10 ปีเป็นช่วง

ที่เด็กมีความสนใจในการอ่าน เริ่มฟักตัวจริงจัง เด็กชายและเด็กหญิงแยกกันอ่านตามความสนใจ

ของตน เด็กหญิงชอบเรื่องกระจุ๋มกระจิ๋ม นิทาน นิยาย เด็กชายชอบเรื่องเครื่องยนต์กลไก

การผจญภัย ความตื่นเต้น

ภาวินี ทอนสูงเนิน (2543 : 31) ได้กล่าวถึงหลักการสร้างแบบฝึกไว้ดังนี้แบบฝึกที่มีประสิทธิภาพจะต้องมีคำสั่งชัดเจน มีตัวอย่างประกอบสอดคล้องกับเนื้อหาที่เรียนเหมาะสมกับระดับชั้นของนักเรียน มีรูปแบบที่เรียบร้อยสวยงาม น่าสนใจ และมีรูปภาพเพื่อสื่อความหมายรวมไปถึงการให้นักเรียนได้ระบายสีภาพโดยเฉพาะนักเรียนที่ทำงานเสร็จก่อนเพื่อนมักจะรบกวนนักเรียนที่ทำงานเสร็จช้า นอกจากนี้แบบฝึกยังเป็นเครื่องมือสำคัญในการฝึกทักษะทางภาษาของนักเรียนและในการฝึกทักษะแต่ละทักษะนั้น ควรจะมีวิธีฝึกหลาย ๆ แบบโดยใช้แบบฝึกที่แตกต่างกัน และในแบบฝึกควรจะมีรูปภาพประกอบเพื่อเร้าความสนใจและดึงดูดใจให้นักเรียนอยากฝึกทักษะและต้องการเรียน ทั้งยังเป็นเครื่องมือ

ที่ช่วยให้ครูผู้สอนทราบพัฒนาการและข้อบกพร่องในการเรียนเพื่อจะได้ปรับปรุงแก้ไขให้ถูกต้อง

สะดวกและรวดเร็ว

วรวุฒิ โพธิ์ศรี (2543 : 29) ได้กล่าวถึงหลักการสร้างแบบฝึกทักษะไว้ดังนี้ควรมีลักษณะเข้าใจง่าย ควรมีคำอธิบายที่ชัดเจน เป็นแบบฝึกที่มีหลายแบบ มีความเหมาะสมกับวัยของผู้เรียนและความสามารถของผู้เรียน ท้าทายให้นักเรียนใช้ความสามารถและฝึกด้วยตนเอง

สำนักงานคณะกรรมการการประถมศึกษาแห่งชาติ (2545 : 14-15) ได้กล่าวถึง

หลักในการสร้างแบบฝึกทักษะไว้ดังนี้

1. สอดคล้องกับหลักจิตวิทยาพัฒนาการเด็ก และลำดับขั้นตอนของการเรียนเด็กแรกเรียนประสบการณ์น้อย แบบฝึกทักษะจะต้องอาศัยรูปแบบ สีสวย จูงใจ และเป็นไปตามลำดับความยากง่าย เพื่อให้นักเรียนมีกำลังใจทำแบบฝึก

2. มีจุดมุ่งหมายว่า จะฝึกเรื่องใดเรื่องหนึ่ง แล้วจัดเนื้อหาให้ตรงกับจุดมุ่งหมายที่วางไว้

3. ต้องคำนึงถึงความแตกต่างของนักเรียน ถ้าสามารถแยกตามความสามารถและจัดทำแบบฝึก เพื่อส่งเสริมนักเรียนแต่ละกลุ่มได้ก็ยิ่งดี

4. ใช้สำนวนภาษาง่าย ๆ ถ้านักเรียนอ่านไม่ได้ครูต้องชี้แจงด้วยคำพูดที่ใช้ภาษาง่าย ๆ ให้นักเรียนมารถทำตามคำสั่งได้

5. แบบฝึกต้องมีความถูกต้อง

6. เวลาในการทำแบบฝึกแต่ละครั้ง ต้องให้เหมาะสมกับวัย และความสนใจของนักเรียน

7. ควรทำแบบฝึกหลาย ๆ แบบ เพื่อให้นักเรียนรู้อย่างกว้างขวาง ส่งเสริมให้เกิดความคิด และมีความเพลิดเพลิน

8. กระดาษที่ทำแบบฝึกต้องมีความทนทานพอสมควร

**บทที่ 3**

**วิธีการดำเนินการ**

ผู้วิจัยได้ดำเนินการวิจัยในชั้นเรียนเรื่องผลการใช้แบบฝึกทักษะการเป่าขลุ่ยเพียงออที่มีต่อผลสัมฤทธิ์ทางการเรียนวิชาดนตรี ของนักเรียนชั้นประถมศึกษาปีที่ 5 โรงเรียนสาธิต มหาวิทยาลัยราชภัฎสวนสุนันทา(ฝ่ายประถม)ได้ดำเนินการตามขั้นตอนดังต่อไปนี้

3.1 ประชากร นักเรียนชั้นประถมศึกษาชั้นปีที่ 5 โรงเรียนสาธิต มหาวิทยาลัยราชภัฎสวนสุนันทา

3.2 การสร้างและหาคุณภาพเครื่องมือ

3.3 การทดลองใช้

3.4 การวิเคราะห์ข้อมูล

**3.1 ประชากร**

ประชากรที่ใช้ในการศึกษาครั้งนี้คือ ผู้เรียนชั้นประถมศึกษาศึกษาปีที่ 5 โรงเรียนสาธิต มหาวิทยาลัยราชภัฎสวนสุนันทา ภาคเรียนที่ 2 ปีการศึกษา 2563ซึ่งมีผู้เรียนจำนวน 60 คน จำนวน 2 ห้องเรียน ใช้การศึกษาแบบกลุ่มเดียวทดสอบ 2 ครั้ง ทั้งนี้ เนื่องจากผู้วิจัยรับผิดชอบสอนดนตรีชั้นประถมศึกษาปีที่ 5

**3.2 การสร้างและหาคุณภาพเครื่องมือ**

**3.2.1 การสร้างและหาคุณภาพของแบบฝึกทักษะการเป่าขลุ่ยเพียงออ ชั้นประถมศึกษาปีที่ 4**

การสร้างและหาคุณภาพของแบบฝึกทักษะการเป่าขลุ่ยเพียงออ ชั้นประถมศึกษาปีที่ 5 มีขั้นตอนดังนี้

1. ศึกษาหลักสูตรการศึกษาขั้นพื้นฐาน พุทธศักราช 2551 และหลักสูตรสถานศึกษาโรงเรียนสาธิต มหาวิทยาลัยราชภัฎสวนสุนันทา คู่มือการสอนทัศนศิลป์ (ดนตรี) ชั้นประถมศึกษาปีที่ 5

2. วิเคราะห์สาระการเรียนรู้ ผลการเรียนที่คาดหวังที่เกี่ยวข้องกับกลุ่มสาระการเรียนรู้ทัศนศิลป์ (ดนตรี) คู่มือทัศนศิลป์ (ดนตรี) ชั้นประถมศึกษาปีที่ 5 ตามหลักสูตรการศึกษาขั้นพื้นฐาน พุทธศักราช 2551

3. ศึกษาหลักสูตร แนวคิด ทฤษฎี แนวการสร้างแบบฝึกทักษะการเป่าขลุ่ยเพียงออ เอกสาร งานวิจัยที่เกี่ยวข้องเพื่อออกแบบ

4. นำแบบฝึกทักษะการเป่าขลุ่ยเพียงออทดลองใช้กับผู้เรียนชั้นประถมศึกษาปีที่ 5 ปีการศึกษา 2563 เพื่อดูการตอบรับความพึงพอใจของผู้เรียนจากการสำรวจนักเรียนทั้งหมดพอใจในการใช้แบบฝึกทักษะการเป่าขลุ่ยเพียงออ

5. นำแบบฝึกทักษะการเป่าขลุ่ยเพียงออให้ผู้ทรงคุณวุฒิได้ตรวจสอบ

6. นำแบบฝึกทักษะการเป่าขลุ่ยเพียงออแก้ไขปรับปรุงตามข้อเสนอของผู้ทรงคุณวุฒิ ซึ่งแนะนำในเรื่องขนาดของตัวอักษร ภาพประกอบ

7.นำแบบฝึกทักษะการเป่าขลุ่ยเพียงออ ชั้นประถมศึกษาปีที่ 5 ให้ผู้เชี่ยวชาญตรวจ พร้อมทั้งประเมินคุณภาพของแบบฝึกทักษะการเป่าขลุ่ยเพียงออ

8. นำแบบฝึกทักษะการเป่าขลุ่ยเพียงออ ชั้นประถมศึกษาปีที่ 5 ไปทดลองใช้

10. แบบฝึกทักษะการเป่าขลุ่ยเพียงออ ชั้นประถมศึกษาปีที่ 5 เพื่อใช้ในการทดลองจริงกับประชากร ในการศึกษาใช้ฉบับร่างที่แก้ไขเรียบร้อยแล้วกับประชากรในการทำกิจกรรมนี้

11. ระยะการดำเนินการศึกษา

ประชากรผู้เรียนชั้นประถมศึกษาปีที่ ปีการศึกษา 2563 จำนวน 2 ห้องเรียน ศึกษาจากแบบฝึกทักษะการเป่าขลุ่ยเพียงออ ชั้นประถมศึกษาปีที่5 ฝึกตามขั้นตอนของการใช้แบบฝึกทักษะการเป่าขลุ่ยเพียงออ

**3.2.2 การสร้างและหาคุณภาพของแบบทดสอบวัดผลสัมฤทธิ์ทางการเรียน**

การสร้างและหาคุณภาพของแบบฝึกทักษะการเป่าขลุ่ยเพียงออ มีขั้นตอนดังนี้

1. ศึกษาเอกสารและงานวิจัยเกี่ยวกับการวัดผลประเมินผลกลุ่มสาระการเรียนรู้ทัศนศิลป์(ดนตรี)

2. วิเคราะห์จุดประสงค์การเรียนรู้ตามสาระการเรียนรู้ทัศนศิลป์ (ดนตรี) ของแบบฝึกทักษะการเป่าขลุ่ยเพียงออ

3. สร้างตารางวิเคราะห์ข้อสอบให้ตรงกับสาระการเรียนรู้ทัศนศิลป์ (ดนตรี) ผลการเรียนรู้ที่คาดหวัง และจุดประสงค์การเรียนรู้

4. สร้างแบบทดสอบวัดความรู้เป็นแบบปลายปิด เพราะสร้างคำถามได้ตรงตามที่ต้องการวัด และคำตอบเที่ยงตรง ชุดละ 10 ข้อ

5. นำแบบทดสอบและตารางวิเคราะห์แบบทดสอบให้ผู้เชี่ยวชาญพิจารณาความถูกต้องเหมาะสม ความเที่ยงตรง โดยใช้ดัชนีความสอดคล้อง (Index Consistency : IOC) ระหว่างแบบทดสอบกับจุดประสงค์การเรียนรู้ โดยการพิจารณาของผู้เชี่ยวชาญจำนวน 3 ท่าน (กรมวิชาการ.2545 : 65) ดังนี้



เมื่อ  แทน ดัชนีความสอดคล้องระหว่างข้อสอบกับจุดประสงค์

 แทน ผลรวมของคะแนนความคิดเห็นของผู้เชี่ยวชาญ

 แทน จำนวนผู้เชี่ยวชาญ

การให้คะแนนของผู้เชี่ยวชาญแต่ละคนให้คะแนนตามเกณฑ์ ดังนี้

ให้คะแนน +1 เมื่อผู้เชี่ยวชาญแน่ใจว่าแบบทดสอบนั้นสอดคล้องกับจุดประสงค์

ให้คะแนน 0 เมื่อผู้เชี่ยวชาญไม่แน่ใจว่าแบบทดสอบนั้นสอดคล้องกับจุดประสงค์

ให้คะแนน -1 เมื่อผู้เชี่ยวชาญแน่ใจว่าแบบทดสอบนั้นไม่สอดคล้องกับจุดประสงค์

6. เลือกแบบทดสอบที่มีดัชนีความสอดคล้องระหว่างข้อสอบกับจุดประสงค์ 0.50 ขึ้นไปไว้ ส่วนแบบทดสอบที่มีค่าดัชนีความสอดคล้องน้อยกว่า 0.50 ก็ตัดทิ้งไป บางข้อก็ได้ปรับปรุงแก้ไขและให้ผู้เชี่ยวชาญตรวจสอบใหม่ เพื่อให้ได้ข้อสอบตามที่กำหนด

7. นำแบบทดสอบที่มีดัชนีความสอดคล้องตั้งแต่ 0.50 ขึ้นไป ไปทดสอบหาค่าความยากง่าย (p) และค่าอำนาจจำแนก (r) กับนักเรียนชั้นประถมศึกษาปีที่ 4 โรงเรียนสาธิต มหาวิทยาลัยราชภัฎสวนสุนันทา ในปีการศึกษา 2558 จำนวน 60 คน ที่ได้ใช้แบบฝึกทักษะการเป่าขลุ่ยเพียงออ

8. นำกระดาษคำตอบที่นักเรียนตอบแล้วมาตรวจให้คะแนน โดยข้อที่ตอบถูกให้ 1 คะแนน ข้อที่ตอบผิดหรือไม่ตอบ ให้ 0 คะแนน นำคะแนนที่ได้มาวิเคราะห์ความยากง่าย (p) และอำนาจจำแนก (r) ของข้อสอบเป็นรายข้อ เลือกข้อที่มีความยากง่าย 0.20-0.80 และค่าอำนาจจำแนกตั้งแต่ 0.20 ขึ้นไปไว้ เป็นแบบทดสอบวัดความรู้จากการใช้แบบฝึกทักษะการเป่าขลุ่ยเพียงออ

ในการวิเคราะห์ความยากง่ายและค่าอำนาจจำแนกของแบบทดสอบ คำนวณโดยใช้สูตร ดังนี้

การวิเคราะห์หาค่าความยากง่าย (กรมวิชาการ. 2545 : 66)



เมื่อ  แทน ค่าความยากง่ายของแบบทดสอบแต่ละข้อ

 แทน จำนวนผู้ตอบถูกในแต่ละข้อ

 แทน จำนวนคนที่ทำแบบทดสอบนั้นทั้งหมด

การวิเคราะห์หาอำนาจจำแนก (กรมวิชาการ. 2545 : 66)

 = - 



2

เมื่อ  แทน อำนาจจำแนกของแบบทดสอบแต่ละข้อ

 แทน จำนวนผู้ตอบถูกในแต่ละข้อนั้นของกลุ่มสูง

 แทน จำนวนผู้ตอบถูกในแต่ละข้อนั้นของกลุ่มต่ำ

 แทน จำนวนนักเรียนทั้งหมด

9. นำแบบทดสอบที่คัดเลือกไว้แล้ว (ตามข้อ 8) ไปทดลองใช้กับนักเรียนที่ใช้แบบฝึกทักษะการเป่าขลุ่ยเพียงออ ในปีการศึกษา 2553 จำนวน 60 คน เพื่อหาความเชื่อมั่นของแบบทดสอบ โดยใช้สูตร คูเดอร์ ริชาร์ดสัน (ล้วน สายยศ และอังคณา ยศ. 2538 : 197-198) ดังนี้



เมื่อ  แทน ค่าความเชื่อมั่นของแบบทดสอบ

 แทน จำนวนข้อสอบของแบบทดสอบ

 แทน สัดส่วนของผู้ทำถูกในข้อหนึ่งๆ

|  |
| --- |
| จำนวนผู้ตอบถูก |
| จำนวนนักเรียนทั้งหมด |

 =

 แทน สัดส่วนของคนทำผิดในข้อหนึ่งๆ

 = 1-

 แทน คะแนนความแปรปรวนของแบบทดสอบทั้งฉบับ



เมื่อ  แทน ผลรวมของคะแนนทั้งหมด

 แทน ผลรวมของคะแนนแต่ละตัวยกกำลังสอง

 แทน ผลรวมของคะแนนทั้งหมดยกกำลังสอง

 แทน จำนวนคนที่เข้าสอบทั้งหมด

**3.2.3 การสร้างและหาคุณภาพของแบบสอบถามความพึงพอใจ ที่มีต่อแบบฝึกทักษะการเป่าขลุ่ยเพียงออ ชั้นประถมศึกษาปีที่ 5**

การสร้างและหาคุณภาพของแบบสอบถามวัดความพึงพอใจ (เจตคติ) ได้ดำเนินการ ดังนี้

1. ศึกษาเอกสารเกี่ยวกับการวัดผลประเมินผล

2. ศึกษาวิธีสร้างแบบสอบถามวัดความพึงพอใจ(เจตคติ) แบบสอบถามแบบมาตราประมาณค่าชนิด 5 สเกล ของลิเคิร์ท(Likert) (ล้วน สายยศ และอังคณา สายยศ. 2543 : 90-98)

3. สร้างมาตราวัดเจตคติ โดยกำหนดช่วงความรู้สึกเป็น 5 ระดับ คือ เห็นด้วยอย่างยิ่ง เห็นด้วย ไม่แน่ใจ ไม่เห็นด้วย ไม่เห็นด้วยอย่างยิ่ง รวบรวมข้อความที่บรรจุลงในมาตราวัดที่เป็นลักษณะบ่งชี้หรือพฤติกรรมของนักเรียนที่มีต่อแบบฝึกทักษะการเป่าขลุ่ยเพียงออ ชั้นประถมศึกษา ปีที่ 5 จำนวน 20 ข้อ

4. สร้างตารางวิเคราะห์แบบสอบถามความคิดเห็นที่มีต่อการจัดกิจกรรม

5. นำแบบสอบถามวัดความพึงพอใจของนักเรียนต่อแบบฝึกทักษะการเป่าขลุ่ยเพียงออ ชั้นประถมศึกษาปีที่4 และตารางวิเคราะห์แบบสอบถามให้ผู้เชี่ยวชาญ จำนวน 3 ท่าน ตรวจความชัดเจน ความถูกต้อง และความสอดคล้องระหว่างข้อความที่บรรจุลงในมาตราวัดกับลักษณะบ่งชี้หรือพฤติกรรมของนักเรียนที่มีต่อแบบฝึกทักษะการเป่าขลุ่ยเพียงออ ชั้นประถมศึกษา ปีที่4 โดยการพิจารณา ของผู้เชี่ยวชาญจำนวน 3 ท่าน (กรมวิชาการ. 2545 : 65) ดังนี้



เมื่อ  แทน ดัชนีความสอดคล้องของข้อความกับพฤติกรรม

 แทน ผลรวมของคะแนนความคิดเห็นของผู้เชี่ยวชาญ

 แทน จำนวนผู้เชี่ยวชาญ

การใช้คะแนนของผู้เชี่ยวชาญแต่ละคนให้คะแนนตามเกณฑ์ ดังนี้

ให้คะแนน +1 ผู้เชี่ยวชาญแน่ใจว่าข้อความที่บรรจุลงในมาตราวัดสอดคล้องกับลักษณะบ่งชี้หรือพฤติกรรมของนักเรียนที่มีต่อชั้นประถมศึกษาปีที่4

ให้คะแนน 0 ผู้เชี่ยวชาญไม่แน่ใจว่าข้อความที่บรรจุลงในมาตราวัดสอดคล้องกับลักษณะบ่งชี้หรือพฤติกรรมของนักเรียนที่มีต่อแบบฝึกทักษะการเป่าขลุ่ยเพียงออ ชั้นประถมศึกษาปีที่ 4

ให้คะแนน -1 ผู้เชี่ยวชาญแน่ใจว่าข้อความที่บรรจุลงในมาตราวัดไม่สอดคล้องกับลักษณะบ่งชี้หรือพฤติกรรมของนักเรียนที่มีต่อแบบฝึกทักษะการเป่าขลุ่ยเพียงออ ชั้นประถมศึกษาปีที่ 4

6. เลือกข้อความที่มีดัชนีความสอดคล้องกับลักษณะบ่งชี้หรือพฤติกรรมของนักเรียนที่มีต่อแบบฝึกทักษะการเป่าขลุ่ยเพียงออ ชั้นประถมศึกษา ปีที่ 4 ตั้งแต่ 0.50 ขึ้นไปไว้ ส่วนข้อความที่มีค่าดัชนีความสอดคล้องน้อยกว่า 0.50 ก็ตัดทิ้งไปบางข้อก็ได้ ปรับปรุงแก้ไขและให้ผู้เชี่ยวชาญตรวจสอบใหม่เพื่อให้ได้แบบสอบถามตามที่กำหนด ได้แบบสอบถามวัดความถึงพอใจ จำนวน 20 ข้อ

7. นำแบบสอบถามวัดความพึงพอใจจำนวน 20 ข้อ ที่มีดัชนีความสอดคล้อง .50 ขึ้นไป ไปใช้กับนักเรียนชั้นประถมศึกษาปีที่ 4โรงเรียนสาธิต มหาวิทยาลัยราชภัฎสวนสุนันทา ปีการศึกษา 2553 ที่ไม่ใช่กลุ่มศึกษา จำนวน 10 คน เพื่อหาความเชื่อมั่นของแบบสอบถามทั้งฉบับ โดยใช้ค่าสัมประสิทธิ์แอลฟา ( - Coefficient) ใช้สูตร ครอนบัช (Cronbach) (กรมวิชาการ. 2545 : 70) ได้ค่าความเชื่อมั่นของแบบสอบถามวัดความถึงพอใจ ของนักเรียนต่อแบบฝึกทักษะการเป่าขลุ่ยเพียงออ ชั้นประถมศึกษา ปีที่ 4

ในการวิเคราะห์อำนาจจำแนกและความเชื่อมั่นของแบบสอบถามวัดความถึงพอใจ คำนวณโดยใช้สูตร ดังนี้

การหาความเชื่อมั่น (กรมวิชาการ. 2545 : 70)



เมื่อ  แทน สัมประสิทธิ์ของความเชื่อมั่น

 แทน จำนวนข้อของแบบสอบถาม

 แทน ความแปรปรวนรายข้อ

 แทน ความแปรปรวนของเครื่องมือทั้งฉบับ

ในการให้คะแนนการวัดความคิดเห็นของนักเรียนต่อการจัดกิจกรรม ถือเกณฑ์ให้คะแนน ดังนี้

เห็นด้วยอย่างยิ่ง ให้ 5 คะแนน

เห็นด้วย ให้ 4 คะแนน

ไม่แน่ใจ ให้ 3 คะแนน

ไม่เห็นด้วย ให้ 2 คะแนน

ไม่เห็นด้วยอย่างยิ่ง ให้ 1 คะแนน

ในการประเมินความคิดเห็นของนักเรียนต่อแบบฝึกทักษะการเป่าขลุ่ยเพียงออ ชั้นประถมศึกษาปีที่ 4 วิเคราะห์จากคะแนนเฉลี่ยของนักเรียนซึ่งได้กำหนดเกณฑ์การพิจารณาไว้ ดังนี้

|  |  |
| --- | --- |
| **ช่วงคะแนนเฉลี่ย** | **ระดับความคิดเห็น(เจตคติ)** |
| 4.56-5.00  3.56-4.55  2.56-3.55  ต่ำกว่า2.56 | มีเจตคติที่ดีมาก  มีเจตคติที่ดี  มีเจตคติในระดับปานกลาง  มีเจตคติที่ไม่ดี |

**3.3 การทดลองใช้**

การทดลองใช้เพื่อหาประสิทธิภาพแบบฝึกทักษะการเป่าขลุ่ยเพียงออ ชั้นประถมศึกษา ปีที่ 5 การศึกษาผลสัมฤทธิ์ทางการเรียนก่อนและหลังใช้ แบบฝึกทักษะการเป่าขลุ่ยเพียงออ ชั้นประถมศึกษา ปีที่ 5 และการศึกษาความพึงพอใจของนักเรียนชั้นประถมศึกษาปีที่ 5 ได้ดำเนินการดังนี้

3.3.1 แบบแผนการทดลอง

การทดลองใช้เพื่อหาประสิทธิภาพของแบบฝึกทักษะการเป่าขลุ่ยเพียงออ ชั้นประถมศึกษา ปีที่ 5 การศึกษาหาผลสัมฤทธิ์ทางการเรียนก่อนและหลังใช้ แบบฝึกทักษะการเป่าขลุ่ยเพียงออ ชั้นประถมศึกษาปีที่5 และการศึกษาความพึงพอใจของนักเรียนชั้นประถมศึกษาปีที่ 5 ผู้วิจัยใช้แบบแผนการทดลองแบบ One Group Pre-test Post-test Design (ล้วน สายยศ และอังคณา สายยศ. 2538 : 249) ที่มีรูปแบบดังนี้ เนื่องจากผู้วิจัยรับผิดชอบสอนศิลปะชั้นประถมศึกษาปีที่ 5 มีรูปแบบดังนี้

**แบบแผนการทดลองแบบ One Group Pre-test Post-test Design**

|  |  |  |  |
| --- | --- | --- | --- |
| **กลุ่ม** | **Pre-test** | **Treatment** | **Post-test** |
| นักเรียนชั้นประถมศึกษาปีที่ 5 |  |  |  |

 หมายถึง การวัดผลสัมฤทธิ์ทางการเรียนก่อนใช้แบบฝึกทักษะการเป่าขลุ่ยเพียงออ ชั้นประถมศึกษา ปีที่ 4 (Pre-test)

 หมายถึงการทดลองใช้แบบฝึกทักษะการเป่าขลุ่ยเพียงออ ชั้นประถมศึกษาปีที่ 4

 หมายถึง ผลสัมฤทธิ์ทางการเรียนหลังการใช้แบบฝึกทักษะการเป่าขลุ่ยเพียงออ ชั้นประถมศึกษา ปีที่ 4 (Post-test)

หมายเหตุ   วัดด้วยข้อสอบชุดเดียวกัน

3.3.2 การดำเนินการศึกษา

การทดลองใช้เพื่อหาประสิทธิภาพของแบบฝึกทักษะการเป่าขลุ่ยเพียงออ ชั้นประถมศึกษา ปีที่ 5การศึกษาหาผลสัมฤทธิ์ทางการเรียนก่อนและหลังใช้แบบฝึกทักษะการเป่าขลุ่ยเพียงออ ชั้นประถมศึกษา ปีที่ 4และการศึกษาหาความพึงพอใจ โดยนำไปทดลองใช้กับนักเรียนชั้นประถมศึกษาปีที่ ประจำภาคเรียนที่ 2 ปีการศึกษา 2563จำนวน 20คน ดังนี้

1. ให้นักเรียนทำแบบทดสอบวัดผลสัมฤทธิ์ แบบฝึกทักษะการเป่าขลุ่ยเพียงออ ไม้ชั้นประถมศึกษา ปีที่4 ก่อนใช้ แบบฝึกทักษะการเป่าขลุ่ยเพียงออ ชั้นประถมศึกษา ปีที่ 5 (Pre-test) ตรวจผลการสอบและเก็บคะแนนของแต่ละคนไว้

2. จัดกิจกรรมการเรียนรู้โดยใช้แบบฝึกทักษะการเป่าขลุ่ยเพียงออ ชั้นประถมศึกษา ปีที่ 5 ที่สร้างขึ้น และเก็บคะแนนระหว่างการทำแบบฝึกเก็บคะแนนของแต่ละคนไว้

3. ให้นักเรียนทำแบบทดสอบวัดผลสัมฤทธิ์แบบฝึกทักษะการเป่าขลุ่ยเพียงออ ชั้นประถมศึกษาปีที่ 4 หลังการใช้ แบบฝึกทักษะการเป่าขลุ่ยเพียงออ ชั้นประถมศึกษาปีที่ 5 อีกครั้ง (Post-test) ตรวจสอบผลการสอบและเก็บคะแนนของแต่ละคนไว้

4. ให้นักเรียนทำแบบสอบถามความถึงพอใจ

5. นำคะแนนที่นักเรียนทำแบบฝึกหัดและแบบทดสอบมาวิเคราะห์เพื่อหาประสิทธิภาพของแบบฝึกทักษะการเป่าขลุ่ยเพียงออ

6. นำคะแนน Pre-test , Post-test มาวิเคราะห์เพื่อเปรียบเทียบผลสัมฤทธิ์ทางการเรียนและประสิทธิภาพของแบบฝึกทักษะการเป่าขลุ่ยเพียงออ และหาประสิทธิผลของการใช้

7. นำคะแนนที่นักเรียนทำแบบสอบถามความพึงพอใจ มาวิเคราะห์ เพื่อหาค่าเฉลี่ย () และค่าเบี่ยงเบนมาตรฐาน (S.D.)

**3.4 การวิเคราะห์ข้อมูล**

ในการวิเคราะห์ข้อมูลครั้งนี้ ผู้วิจัยดำเนินการวิเคราะห์ข้อมูลดังนี้

1. วิเคราะห์หาประสิทธิภาพแบบฝึกทักษะการเป่าขลุ่ยเพียงออ ชั้นประถมศึกษา ปีที่ 5โดยทำการวิเคราะห์ประสิทธิภาพตามเกณฑ์ประสิทธิภาพ 80/80 โดยใช้ร้อยละของค่าเฉลี่ย

2.วิเคราะห์ค่าดัชนีประสิทธิผลของแบบฝึกทักษะการเป่าขลุ่ยเพียงออ ชั้นประถมศึกษาปีที่ 5 โดยใช้วิธีของ Goodman และ Schneider

3. วิเคราะห์หาความพึงพอใจของผู้เรียนที่มีต่อแบบฝึกทักษะการเป่าขลุ่ยเพียงออ

**สถิติที่ใช้ในการวิเคราะห์ข้อมูล**

1. สถิติพื้นฐาน

1.1 ค่าร้อยละ

1.2 ค่าเฉลี่ย 

1.3 ค่าเบี่ยงเบนมาตรฐาน 

2. สถิติวิเคราะห์หาคุณภาพของแบบทดสอบการศึกษาการใช้แบบฝึกทักษะการเป่าขลุ่ยเพียงออ ชั้นประถมศึกษาปีที่5

2.1 หาความเที่ยงตรงเชิงเนื้อหาโดยใช้ดัชนีความสอดคล้อง (Index Consistency :IOC)

2.2 วิเคราะห์หาความยากง่ายและค่าอำนาจจำแนก

2.3 วิเคราะห์หาค่าความเชื่อมั่นของแบบทดสอบทั้งฉบับตามวิธีของ คูเดอร์ ริชาร์ดสัน (ล้วน สายยศ และอังคณา สายยศ. 2538 : 197-198)

3. วิเคราะห์หาประสิทธิภาพของแบบฝึกทักษะการเป่าขลุ่ยเพียงออ ชั้นประถมศึกษาปีที่5 โดยวิเคราะห์จากคะแนนหลังการศึกษา โดยใช้สูตรของ ชัยยง พรหมวงศ์ (2537) ดังนี้



เมื่อ  คือ ประสิทธิภาพของแบบฝึกทักษะการเป่าขลุ่ยเพียงออ

 คือ คะแนนรวมของแบบทดสอบ

 คือ คะแนนเต็มของแบบทดสอบ

 คือ จำนวนนักเรียน



เมื่อ  คือ ประสิทธิภาพของผลการทดสอบหลังการศึกษา

 คือ คะแนนรวมของผลการทดสอบหลังการศึกษา

 คือ คะแนนเต็มของแบบทดสอบหลังการศึกษา

 คือ จำนวนนักเรียน

เกณฑ์กำหนดของประสิทธิภาพ 

4. ประสิทธิผลของ หนังสืออ่านเพิ่มเติมเรื่องสนุกกับสีไม้ชั้นประถมศึกษาปีที่ 5 โดยการวิเคราะห์จากคะแนนเฉลี่ยที่นักเรียนทำได้ขณะทำแบบทดสอบกับคะแนนเต็มก่อนเรียนและหลังเรียนเกิดการเรียนรู้ได้จริง จะต้องมีค่าตั้งแต่ 0.50 ขึ้นไป ใช้วิธีของ Goodman และ Schneider

|  |
| --- |
| ผลรวมของคะแนนทดสอบหลังศึกษา - ผลรวมของคะแนนทดสอบก่อนศึกษา |
| (จำนวนนักเรียน × คะแนนเต็ม) - ผลรวมของคะแนนทดสอบก่อนศึกษา |

ค่าดัชนีประสิทธิผล =